संगठित होकर संघर्ष करने की जरूरत: सिंकू
गुवा| नोवामुंडी।नोवामुंडी के नुईया में कांग्रेस की एक बैठक हुई। इसकी अध्यक्षता प्रखंड अध्यक्ष दीपक गुप्ता ने की। मौके पर जिला अध्यक्ष सन्नी सिंकू ने कहा कि सेल की कंपनी हो या निजी कंपनी अकुशल काम के लिए स्थानीय बेरोजगार को काम पर रखे, इसके लिए स्थानीय युवक के हित में लड़ाई लड़ी जाएगी। इसके लिए हमे संगठित होकर संघर्ष करने की जरूरत है। उपाध्यक्ष राहुल आदित्य ने कहा कि भाजपा की सरकार चंद पूंजीपतियों के लिए काम कर रही है। सरकार को गांव के किसान और बेरोजगार की चिंता नहीं हैं। मौके पर चरण गोप, जोगेश्वर गोप, जगन्नाथ गोप, मांगता चांपिया, भोज चांपिया, प्रकाश गुप्ता, शैली शैलेन्द्र सिंकु आदि मौजूद थे।
hin_Deva hin_Deva